text: 3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.408471 της 15 Δεκ. 1953/2 Ιαν.  1954 Περί τροποποιήσεως της υπ’ αριθ. 78069/5.3.52 αποφάσεως Υπουργού Οικονομικών περί εφαρμογής των διατάξεων του Α.Ν. 1819/51 όσον αφορά ειδικώς τας εν τελωνείοις εισπράξεις. Έχοντες υπ’ όψιν τας διατάξεις του Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου», αποφασίζομεν. Τροποποιούντες εν μέρει την υπ’ αριθ. 78069 της 5 Μαρτ. 1952 απόφασιν ημών. 1.Αυξάνομεν το υπό της αποφάσεως ταύτης οριζόμενον όριον του ενός εκατομμυρίου δραχμών μέχρι του οποίου δύνανται να καταβάλλωνται αι προς το Δημόσιον οφειλαί και δια μετρητών εις δραχ. 5.000.000 ειδικώς και μόνο δια τας οφειλάς προς τα Τελωνεία εις α έχει εφαρμογήν το μέτρον της δι’ επιταγών πληρωμής. Ωσαύτως ορίζομεν ότι και επί πάσης πληρωμής άνω του ποσού των πέντε εκατομμυρίων προς τα Τελωνεία δύναται, προς συμπλήρωσιν της προσκομιζομένης επιταγής ποσόν μέχρι πέντε εκατομμυρίων να καταβάληται τοις μετρητοίς. 2.Αι Τραπεζικαί επιταγαί αι εκδιδόμεναι ειδικώς δια την εξόφλησιν οφειλών προς τα Τελωνεία παρ’ οις υπάρχει διαχειριστής της Τραπέζης της Ελλάδος, δύνανται να εκδίδωνται και επ’ ονόματι της Τραπέζης της Ελλάδος. Η υπ’ αριθ. 78069/1952 απόφασις παρατίθεται εν τόμ. 25 σελ. 122. Περί των καθηκόντων του Τελωνειακού Ταμίου βλ. και άρθρ. 13 Β.Δ. 16/22 Μαΐου 1953 (ανωτ. σελ. 53). 